Приложение № 5 към чл. 4, ал. 1 (Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от 28.08.2019 г., бр. 62 от 2022 г. в сила от 05.08.2022) на Наредба за условията и реда за извършване на оценка на въздействието върху околната среда (загл. изм. – ДВ, бл. 3 от 2006 г.)


                                                                      			 ДО
                                                                        ДИРЕКТОРА НА 
 РИОСВ –ПЛЕВЕН



УВЕДОМЛЕНИЕ

за инвестиционно предложение
от
ОБЩИНА ЛОВЕЧ
гр. Ловеч, ул. „Търговска“ № 22, ЕИК 000291591

Пълен пощенски адрес: гр. Ловеч, ул. „Търговска № 22
Телефон, факс и ел. поща (е-mail): +359 68 688 222, kmet@lovech.bg
Управител или изпълнителен директор на фирмата възложител:
Страцимир Веселинов Петков – Кмет на Община Ловеч
Лице за контакти: Х. Църкова-Сирашка, моб. тел.: +359 886 871617, h.sirashka@lovech.bg



	УВАЖАЕМА ГОСПОЖО ДИРЕКТОР,

	Уведомяваме Ви, че Община Ловеч има следното инвестиционно предложение: „Монтаж и експлоатация на мобилна инсталация за предварително сепариране на смесени битови отпадъци“, с местоположение: площадка, разположена в границите на „Регионално депо за неопасни отпадъци за общините Ловеч, Летница и Угърчин“, в поземлен имот с идентификатор 58308.70.146, местност „Аибунар“, землището на с. Пресяка, Община Ловеч.

 Характеристика на инвестиционното предложение:
1. Резюме на предложението:
Настоящото инвестиционно предложение  предвижда монтаж и експлоатация на мобилна сепарираща инсталация за предварително третиране (сепариране) на смесени битови отпадъци. Основната цел на проекта е оптимизиране на управлението на отпадъците в региона и постигане на по-висока степен на оползотворяване на полезни  компоненти.

Дейността ще се осъществява  на територията на „Регионално депо за неопасни отпадъци за общините Ловеч, Летница и Угърчин, разположено в поземлен имот с идентификатор 58308.70.146, местност „Аибунар“, землището на с. Пресяка, община Ловеч.

Мобилната сепарираща инстарлация ще сепарира  смесени битови отпадъци с код 20 03 01 по Приложение № 1 от Наредбата за класификация на отпадъците.

Предвиждат се следните дейности по кодове:

R 12 Размяна на отпадъци за подлагане на някоя от дейностите с кодове R 1 – R 11;
R 13 Съхраняване на отпадъци до извършването на някоя от дейностите с кодове R 1 – R 12 (с изключение на временното съхраняване на отпадъците на площадката на образуване до събирането им);

Към момента генерираните  смесени битови отпадъци от трите общини – Ловеч, Летница и Угърчин, се обезвреждат директно чрез депониране (операция с код D5). Въвеждането на мобилна  инсталация ще позволи преминаване към процеси по предварително третиране (сепариране) на смесените битови отпадъци преди окончателното им депониране.

Отпадъците, които се предвижда да се генерират от дейността на мобилната сепарираща инсталация, съгласно  Приложение  № 1 от Наредба № 2 от 23.07.2014 за класификация на отпадъците, са:

	19 12 01
	Хартия и картон

	19 12 02
	Черни метали

	19 12 03
	Цветни метали

	19 12 04
	Пластмаса и каучук

	19 12 05
	Стъкло

	19 12 07
	Дървесина, различна от упоменатата в 19 12 06

	19 12 08
	Текстилни материали

	19 12 09
	Минерали (например пясък, камъни)

	15 01 01
	хартиени и картонени опаковки

	15 01 02
	пластмасови опаковки

	15 01 03
	опаковки от дървесни материали

	15 01 04
	метални опаковки

	15 01 05
	композитни/многослойни опаковки

	15 01 06
	смесени опаковки

	15 01 07
	стъклени опаковки

	15 01 09
	текстилни опаковки

	15 01 10*
	опаковки, съдържащи остатъци от опасни вещества или замърсени с опасни вещества

	15 02 02*
	абсорбенти, филтърни материали (включително маслени филтри, неупоменати другаде), кърпи за изтриване, предпазни облекла, замърсени с опасни вещества

	15 02 03
	абсорбенти, филтърни материали, кърпи за изтриване и предпазни облекла, различни от упоменатите в 15 02 02

	16 01 03
	Излезли от употреба гуми

	16 02 14
	излязло от употреба оборудване, различно от упоменатото в кодове от 16 02 09 до 16 02 13

	16 06 01*
	оловни акумулаторни батерии

	20 01 33*
	батерии и акумулатори, включени в 16 06 01, 16 06 02 или 16 06 03, както и несортирани батерии и акумулатори, съдържащи такива батерии


 
 2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:
Мобилната инсталация за предварително сепариране на смесени битови отпадъци, наричана за краткост „Системата“ се състои от специално конструирани мобилни модули и контейнери, за които не предвижда допълнително строителство на сгради и съоръжения.
Прогнозният капацитет е третиране на до 40 тона смесени битови отпадъци за осемчасов работен ден. Предвижда се „Системата“ да намали отпадъците за депониране в експлоатираната към момента Клетка № 3 на „Регионално депо за неопасни отпадъци за общините Ловеч, Летница и Угърчин“ до 30% . За обслужване на „Системата“ са необходими до 10 души. 

„Системата“ се състои от следните модули и съпътстващо оборудване:

Модул 1 – Приемателен бункер и хомогенизираща зона – с размери: дължина - 15 м, ширина - 2,4 м, височина -   2 м.
Модул 2 – Височинен редлер с пресяващо сито – с размери: дължина – 5 м, ширина 2,4 м, височина – 6 м. Преминалият през приемателен бункер (Модул 1) поток смесени битови отпадъци се подава към сепариращ център, като по време на движението му се отделя инертна подситова фракция през монтирана мрежа с отвори на ситото от 4 см.
Модул 3 – Контейнер 3 и 4 център за сепариране – с размери: дължина – 13 м, ширина 2,4 м, височина – 6 м. Състои се от вда контейнера, монтирани един върху друг. В горният се извършва ръчно сепариране на рециклируемите фракции, а долния, който е разделен на отделни клетки, служи като временен склад за сепарираните по видове рециклируеми суровини до предаването им на други фирми за последващо третиране. Модулът разполага и с магнитна лента за отделяне на черни метали.  В края на сепариращия център транспортната лента отвежда неоползотворимия отпадък до отвор, през който пада в мултилифт контейнер.
Модул 4 – Преси за балиране на сепарираните рециклируеми суровини със захранващи транспортни ленти –  2 броя преси с размери – дължина – 9 м, ширина 1 м, височина 2 м, 2 броя транспортни ленти, всяка от които е с размер – дължина – 9 м, ширина – 0,8 м, височина в най-високата ѝ част – 2 м.

Смесеният битов отпадък може да се подава в Модул 1 (Приемателен бункер) директно от специализирани сметоизвозващите автомобили и/или чрез челен товарач.

Технологичния процес при третиране на смесения битов отпадък чрез директно подаване от специализирани сметоизвозващи автомобили е следният:  
· Отпадъците от специализираните сметосъбиращи автомобили се разтоварват в обособена зона, оградена  с временни блокчета тип „лего“, за предотвратяване на разпиляване на леки фракции, разположена в близост до „Системата“. В тази зона ще се отделят отпадъци, които могат да повредят „Системата“.
· От Модул 1 отпадъците преминават през система за раздробяване.
· Посредством ситото на Модул 2 се отделя инертна подситова фракция.
· Чрез магнитна лента автоматично се отделят черните метали от общия поток.
· В Модул 3 се извършва ръчно отделяне на рециклируемите отпадъци по видове фракции, които се складират гравитачно в отделни клетки в долния контейнери.

Мобилната сепарираща инсталация ще бъде разположена на твърда бетонна основа.
Вертикалната планировка на условно мръсната зона е с наклон към шахта при т. С5, която отвежда мръсните води (инфилтрат) към канавката за мръсни води. Канавката ги отвежда до ретензионния басейн, видно от  приложената План за разположение на мобилна сепарираща инсталация – ситуация;
Електроснабдяването на „Системата“ ще е от съществуващото  на обекта електрозахранване.

При реализацията на инвестиционното предложение не се очаква възникване на необходимост от изграждане  на нова техническа инфраструктура, ще се ползва съществуващата.
При реализация на инвестиционното предложение няма да се извършват изкопни работи.
Не е необходимо да се ползват взривни вещества при реализацията на инвестиционното предложение. 

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон.

Местоположението на „Регионално депо за неопасни отпадъци за общините Ловеч, Летница и Угърчин“ е определено в общите и подробните устройствени планове на град Ловеч с оглед на генерираните отпадъци на територията на общините Ловеч, Летница и Угърчин. Поземлен имот с идентификатор 58308.70.146, местност „АИбунар“ землището на с. Пресяка, община Ловеч, е отреден за депо, минал всички одобрителни процедури.

Общ устройствен план на Община Ловеч е съгласуван с влязло в сила Становище по Екологична оценка (ЕО) №ПН 2-2 ЕО/2019 на РИОСВ-Плевен, издадено на 20.08.2019 г.

На 14.01.2015 г. е издадено Решение № ПН ЕО 1/2015 на РИОСВ-Плевен да не се извърши ЕО на „Актуализация на инвестиционния проект за „Регионално депо за неопасни отпадъци за общините Ловеч, Летница и Угърчин“, за Регионална система за третиране на неопасни  битови, строителни и растителни отпадъци“, във връзка с изработване на Подробен устройствен план –План за регулация и застрояване и ПУП – Парцеларен план на техническа инфраструктура – електропровод.

С Решение № ПН ЕО 23/2022 г. на РИОСВ-Плевен е определено да не се извърши ЕО на „Програма за управление на отпадъците на територията на община Ловеч 2021-2028 г.“

4. Местоположение:
„Регионално депо за неопасни отпадъци за общините Ловеч, Летница и Угърчин“ е изградено на 3 км източно от град Ловеч, в поземлен имот с идентификатор 58308.70.146, местност „Аибунар“, с. Пресяка, Община Ловеч. Депото е с начин на трайно ползване – урбанизирана, „за депо за неопасни отпадъци“. Собственик на депото и притежател на разрешително КР № 282-Н1/2016 г. е Община Ловеч, адрес: ул. „Търговска“ № 22. Съгласно Договор по възлагане № ДВ-903 от 27.09.2024 г. община Ловеч възлага дейностите по стопанисване и експлоатация на „Регионално депо за неопасни отпадъци за общините Ловеч, Летница и Угърчин“ на ДЗЗД „Еко Ловеч 2024“, гр. София.

5. Природни ресурси, предвидени за използване по време на строителството и експлоатацията:
Не се налага използване на нови или допълнителни природни ресурси извън обхвата на Комплексно разрешително № 282-Н1/2016 г.
6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:
При реализирането на инвестиционното предложение не се очаква емитиране на вещества, в това число приоритетни и/или опасни, при които се осъществява или е възможен контакт с води, извън обхвата на Комплексно разрешително № 282-Н1/2016 г.
7. Очаквани общи емисии на вредни вещества във въздуха по замърсители:
Общите емисии на вредни вещества във въздуха не следва да превишават  установените при работата на депото.
8. Отпадъци, които се очаква да се генерират, и предвиждания за тяхното третиране:
Не се предвижда надхвърляне на генерираните отпадъци от дейността на „Системата“, извън обхвата на Комплексно разрешително № 282-Н1/2016 г.
9. Отпадъчни води:
Не се предвижда  надхвърляне на генерираното количество отпадъчни води извън обхвата на Комплексно разрешително № 282-Н1/2016 г.
10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които се очаква те да са налични:
На мобилната инсталация за сепариране на отпадъци ще постъпват отпадъци разрешени в Комплексно разрешително № 282-Н1/2016 г.

І. Моля да ни информирате за необходимите действия, които трябва да предприемем, по реда на глава шеста от ЗООС.
Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.
Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.
ІІ. Друга информация (не е задължително за попълване)
Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):


Прилагам:
1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.
2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.
- Акт за общинска собственост № 54533/18.05.2016 г.
- Скица 15-249118/26.05.2016 г.
3. Други документи по преценка на уведомителя:
- План за разположение на мобилна сепарираща инсталация – ситуация;
- Извадка от план за разположение на мобилна сепарираща инсталация;
3.1. допълнителна информация/документация, поясняваща инвестиционното предложение;
3.2. картен материал, схема, снимков материал в подходящ мащаб.
4. Електронен носител - 1 бр.
5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща. неприложимо
6.  Желая да получавам електронна кореспонденция във връзка с предоставяната услуга на посочения от мен адрес на електронна поща. неприложимо
7.  Желая писмото за определяне на необходимите действия да бъде получено чрез лицензиран пощенски оператор.

Уведомител:

СТРАЦИМИР ПЕТКОВ

КМЕТ НА ОБЩИНА ЛОВЕЧ


